Document ID: 32005R1459

UREDBA KOMISIJE (ES) št. 1459/2005
z dne 8. septembra 2005
o spremembi pogojev za dovoljenje za več krmnih dodatkov, ki spadajo v skupino elementov v sledovih
(Besedilo velja za EGP)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Evropskega parlamenta in Sveta (ES) št. 1831/2003 z dne 22. septembra 2003 o dodatkih za uporabo v prehrani živali (1), in zlasti tretjega stavka člena 13(2) Uredbe,
ob upoštevanju naslednjega:
(1)
Mnoge jodirane soli, katerih dodatki sodijo v skupino elementov v sledovih, so odobrene z Direktivo Sveta 70/524/EGS (2), kakor je bila spremenjena z Direktivo Komisije 96/7/ES (3). Navedeni dodatki so priglašeni na podlagi člena 10 Uredbe (ES) št. 1831/2003 kot obstoječi proizvodi in je zanje treba opraviti preverjanja in postopke v skladu z navedeno določbo.
(2)
Maksimalna vsebnost elementa v sledovih joda-I, ki je trenutno odobren v krmi, je 4 ppm za kopitarje, 20 ppm za ribe in 10 ppm za druge vrste ali kategorije živali.
(3)
Uredba (ES) št. 1831/2003 predvideva možnost spremembe dovoljenja za dodatek v skladu z mnenjem Evropske agencije za varno hrano („Agencija“) glede vprašanja, če še ustreza pogojem iz navedene uredbe.
(4)
Komisija je zaprosila Agencijo, da oceni fiziološke potrebe po jodu za različne živalske vrste iz Direktive 70/524/EGS in opozori na možne škodljive učinke joda, ki se uporablja po trenutno odobrenih stopnjah, na zdravje ljudi in živali ali okolje. Na to zahtevo je Agencija 25. januarja 2005 sprejela mnenje o uporabi joda v krmi.
(5)
V mnenju Agencija ugotavlja, da lahko po scenariju najslabšega primera modelnega izračuna z mlekom in jajci, ki temelji na trenutno odobreni najvišji stopnji joda v krmi, pride do prekoračitve zgornje meje (UL) za odrasle in najstnike.
(6)
Zaradi zmanjšanja tveganja škodljivih učinkov na zdravje ljudi je treba znižati najvišjo vsebnost joda-I v krmi za ta dva tipa živali, npr. za krave molznice in kokoši nesnice.
(7)
Zaradi porabe obstoječih zalog krmil v skladu z do sedaj veljavnimi pogoji iz Direktive 70/524/EGS je potrebno določiti 12-mesečno prehodno obdobje.
(8)
Ukrepi, predvideni s to uredbo, so v skladu z mnenjem Stalnega odbora za prehransko verigo in zdravstveno varstvo živali -
SPREJELA NASLEDNJO UREDBO:
Člen 1
Brez poseganja v druge pogoje za odobritev dodatkov E2 joda-I, ki spadajo v skupino elementov v sledovih iz Direktive 70/524/EGS, se najvišje vrednosti elementov v mg/kg krmne mešanice nadomestijo z vrednostmi, navedenimi v Prilogi k tej uredbi.
Člen 2
1. Ta uredba začne veljati dvajseti dan po objavi v Uradnem listu Evropske unije.
2. Uporabljati se začne 12 mesecev po datumu objave te uredbe.
Ta uredba je v celoti zavezujoča in se neposredno uporablja v vseh državah članicah.
V Bruslju, 8. septembra 2005

Labels: 0
17
6